Navodila za pripravo prispevkov za 2. posvet z naslovom Energetska učinkovitost v arhitekturi in gradbeništvu, ki bo v Mariboru 10.novembra 2011

**Oblikovanje prispevkov**

Prispevki morajo biti napisani v slovenščini s povzetkom v angleščini, lahko pa tudi v angleščini s povzetkom v slovenščini. Vsebina prispevkov mora tematsko ustrezati programu zborovanja. Oblikovno morajo biti pripravljeni tako, da so primerni za neposredno razmnoževanje. Obseg prispevkov, vključno z vsemi slikami in prilogami, naj ne bo večji od 8 strani formata A4. Avtorji so odgovorni za vsebino, jezik in izgled prispevkov.

Tekst referata mora biti natipkan znotraj formata 17 x 25 cm na listih A4, pri tem naj bosta zgornji in spodnji rob široka po 2,3 cm, levi in desni rob pa po 2 cm. Pri pripravi prispevkov upoštevajte, da bodo le-ti pri tisku pomanjšani na približno 70% originalne velikosti. Uporabite črke Calibri velikosti 12 pt. Listi naj bodo oštevilčeni le na hrbtnih straneh s svinčnikom.

Na prvi strani nad naslovom z velikimi črkami navedite ime in priimek avtorja brez nazivov. Pod naslovom napišite povzetek, ki naj ne bo daljši od 10 vrstic. Nato sledi z malimi črkami naslov prispevka v angleščini, naslov Summary in kratek povzetek v angleščini. Pod tem z manjšim presledkom nadaljujte s tekstom prispevka. Na koncu prispevka naj bo seznam literature. Vse slike, fotografije in enačbe naj bodo vključene v tekst. Na prvi strani spodaj, v okviru formata 17 x 25 cm, navedite naziv, naslov in delovno mesto avtorja oziroma avtorjev.

Prosimo, da kot pomoč pri oblikovanju prispevka uporabite Word-ovo predlogo:

»Posvet\_MB\_2011\_osnutek.doc**«**,

ki jo lahko dobite na spletni strani:

http://www.drustvo-dgitmb.si/

**Pošiljanje prispevkov**

En izvod dokončnega prispevka v tiskani obliki in računalniški zapis v formatu Word (\*.doc) ali Acrobat (\*.pdf) mora prispeti na naš naslov najkasneje do 10. oktobra 2011. Skupaj s tiskanim izvodom prispevka nam sporočite tudi željeni način predstavitve prispevka.

Prispevke, pošljite na naslov:

UM FG, Smetanova 17, 2000 Maribor. Računalniški zapis pispevka v formatu Word 2003(\*.doc) ali Acrobat (\*.pdf) naj bo priložen na CD-ju ali DVD-ju, lahko pa ga pošljete tudi na e-mail:\_\_\_\_\_\_\_\_\_\_\_\_\_\_\_**.**